ΝΟΡΒΗΓΙΑ
ΒΟΡΕΙΑ ΤΟΥ ΚΑΤΕΓΚΑΤ
Είμαστε απλοί άνθρωποι.
Δεν έχουμε τίποτα πολύτιμο.
Δεν ήρθα για να πάρω.
Ψάχνω κάποιον.
Τον Μάγκνους Όλαφσον.
Ακούσαμε πως είναι στον βορρά
και οι στρατιώτες του πηγαίνουν στο Στρόμσφος.
-Πόσο μακριά είναι αυτό; -Όχι πολύ.
Κόβουμε ξύλα για τη συνέλευσή τους.
Στάσου.
Σκότωσες την αδερφή μου.
Τι συμβαίνει;
Λέιφ! Σταμάτα!
Εγώ είμαι.
ΒΙΚΙΝΓΚ: ΒΑΛΧΑΛΑ
Αυτός είναι ο στρατός
που σε βοήθησαν να αγοράσεις οι μάχες μας.
Εν μέρει. Τα πεπρωμένα δεν είναι φτηνά.
Πώς έμαθες για τη Φρέιντις;
Ένας επίσκοπος του Μάγκνους μού είπε ότι δηλητηρίασε το Γιόμσμποργκ.
Μερικοί ξέφυγαν και εκείνη δεν ήταν μαζί τους.
Δηλαδή, πήγες εκεί;
Πηγαίνοντας βόρεια,
βρήκα τον βωμό που είχαν φτιάξει για εκείνη.
Τίποτα άλλο.
Κανένα ίχνος του παιδιού μου;
Όχι.
Ήταν το πεπρωμένο της να πάει εκεί.
Ελπίζω να βρήκε αυτό που έψαχνε.
Χάραλντ.
Αν ο Μάγκνους σκότωσε την αδερφή μου, θα τον σκοτώσω.
Όχι αν τον βρω πρώτος.
Χάραλντ.
Άρχοντα Νόρι.
-Καλώς ήρθες. -Βέστιαν.
Γροιλανδέ, χαίρομαι που σε ξαναβλέπω.
Κι εγώ εσάς.
Ήξερα ότι θα γυρνούσες.
Έφερα δυνάμεις να με στηρίξουν και πλούτη για τους συμμάχους μου.
Έτοιμος να βασιλέψω.
Ίσως δεν είναι τόσο απλό όσο το σχεδίασες.
Ο Μάγκνους συμφώνησε με πολλούς άρχοντες να τον στηρίξουν αφού πεθάνει ο Σβέιν.
Έχει τη στήριξη της Εκκλησίας.
Ο Πάπας απειλεί με αφορισμό όποιον του εναντιωθεί.
Και εσένα.
Εσείς ποιον στηρίζετε;
Ο Όλαφ ήταν σαν αδερφός μου.
Μα ο γιος του είναι Βίκινγκ μόνο κατ' όνομα.
Εσύ έχεις την αφοσίωσή μας.
Χαίρομαι που το ακούω.
Ξέρετε πού είναι ο Μάγκνους;
Όχι, αλλά έχει καλέσει τους άρχοντες στο Κάτεγκατ.
Τότε, εκεί θα πάμε κι εμείς.
Ευχαριστώ.
Θεέ μου! Φρέιντις!
Βασίλισσα Έλφγκιφου.
Μάθαμε πως ήσουν νεκρή.
Ο Μάγκνους είπε ότι σας χτύπησε πανούκλα.
Είναι στο Κάτεγκατ;
Όχι, προσπαθεί να στρέψει τους άρχοντες εναντίον του Σβέιν.
Ο γιος μου τον κυνηγάει τώρα.
Από δω η νύφη μου, η Κάτλα.
Η σύζυγος του Σβέιν;
Συγχαρητήρια, Κάτλα.
Περιμένεις παιδί.
Ευχαριστώ, Φρέιντις.
Έχω ακούσει πολλά για σένα και το παιδί σου με τον Χάραλντ.
Ρομαντική ιστορία.
Ήταν πολύ καιρό πριν.
Έχουν αλλάξει πολλά.
Τι κάνει ο γιος σου;
Είναι καλά στη Γροιλανδία.
Ο Μάγκνους με ανάγκασε να βρω νέο σπίτι για τον λαό μου.
Φτάσαμε μέχρι τη Γροιλανδία.
Μα θέλω πλοίο και καπετάνιο για να πάμε παραπέρα.
Πλοίο και καπετάνιο;
Τότε, σου έχουμε κάποια πολύ καλά νέα.
Αυτό είναι του Λέιφ;
Του το έδωσε ο Κανούτ
για να εξερευνήσει νέους κόσμους.
Νέους κόσμους; Πού είναι τώρα;
Όταν έμαθε ότι σε δηλητηρίασαν, πήγε να σκοτώσει τον Μάγκνους.
Πρέπει να τον βρω.
Είναι κάπου στον βορρά.
Καλύτερα να τον περιμένεις εδώ
για να μην τον χάσεις όταν επιστρέψει.
Κόμητές μου.
Στα χρόνια που είμαι βασιλιάς σας,
σας έχω δώσει σταθερότητα.
Και πρόνοια.
Ακόμα και στον θάνατο,
προετοιμάστηκα το ίδιο.
Συνεπώς, διατάζω ότι μετά από τον θάνατό μου,
η σύζυγός μου, η βασίλισσα Έμα,
θα είναι η ηγεμόνισσά σας.
Τι λέτε;
Άρχοντά μου.
Το Σάσεξ ορκίζεται να διατηρήσει το διάταγμά σας.
Η Ανατολική Αγγλία υπόσχεται να διατηρήσει το διάταγμά σας.
-Και το Κεντ. -Και το Γουίλσαϊρ.
Και η Μερκία.
-Το Γουίμπλεντον συμφωνεί. -Και το Γιορκ.
Το Ουέσεξ διατηρεί το διάταγμα.
Είναι ομόφωνο.
Με ζητήσατε.
Μην τον κουράσεις.
Κόμη Γκόντγουιν.
Ήσουν πάντα πιστός σύμβουλος.
Κι εσείς, δοτικός βασιλιάς.
Και φίλος.
Και είμαι ευγνώμων για τις υπηρεσίες σου.
Αλλά γνώριζα από την αρχή
ποιον υπηρετούσες πραγματικά.
Γι' αυτό σε πάντρεψα με την Γκίθα.
Σε έβαλα στην οικογένειά μου.
Την έκανα δική σου
και κατέστησα δυνατό μια μέρα
τα παιδιά σου να εξουσιάζουν την Αγγλία.
Αν αυτό ήταν το σχέδιό σας,
τότε, ήταν αριστοτεχνικό.
Αλλά αυτή η μέρα,
αν είναι να έρθει,
απέχει πολλά χρόνια.
Και αν έχεις καμιά ελπίδα να τη δεις ποτέ,
πρέπει να στηρίξεις την Έμα τώρα.
Εξαρτάται η οικογένειά σου από αυτό.
Καταλαβαίνεις;
Ναι, άρχοντά μου.
Αντίο, Υψηλότατε.
Φωνάξτε τον Έντουαρντ.
Γιατί; Έχει πάρει την απόφασή του.
Με όλο τον σεβασμό,
η αγάπη του για εσάς του κρύβει την πραγματικότητα.
Όταν πεθάνει, οι κόμητες θα στραφούν εναντίον σας
και η Αγγλία θα οδηγηθεί σε εμφύλιο.
Ο αδερφός σας θα επιτεθεί με αυτό ως πρόφαση,
όπως και η Νορβηγία κι η Δανία,
και όλα όσα δημιούργησε ο σύζυγός σας θα καταστραφούν.
Ο Έντουαρντ θα είχε τη στήριξη των ευγενών
κι εγώ θα εξασφαλίσω τη στήριξη της αντιβασιλείας σας.
Δεν συμφωνείτε;
Συμφωνώ.
Μα δεν χρειάζεται να τον φωνάξω.
Το έχω κάνει ήδη.
Βασιλιά Σβέιν.
Τον βρήκαμε, Υψηλότατε.
Στρατοπεδεύει κοντά.
Και έχει υποστήριξη;
Είναι μόνος.
Φράξτε τη διαφυγή του.
Τον θέλω νεκρό.
Μάγκνους Όλαφσον.
Ξέρω το σχέδιό σου να μου πάρεις τον θρόνο.
Αθέτησες τον όρκο μεταξύ του Διχαλογένη και του πατέρα σου,
και συνεπώς, αντιμετωπίζεις τη θανατική ποινή.
Ήμουν εκεί, Σβέιν.
Ο Διχαλογένης έβαλε τον πατέρα μου να με δει ντροπιασμένος.
Κάπως έτσι, γύμνια καλυμμένη μόνο από κουρέλια.
Ήταν όρκος.
Χλευασμός ήταν.
Ενώ εσύ είχες την καθοδήγηση του πατέρα μου,
εγώ πηγαινοερχόμουν από αυλή σε αυλή σε Δανία και Αγγλία.
Δεν ήμουν παιδί κανενός.
Αυτό μου έδωσε χρόνο να σκεφτώ και να σχεδιάσω.
Τι να σχεδιάσεις;
Να συναντήσεις τους άρχοντες και να κλέψεις τον θρόνο μου;
Δεν ήρθα εδώ για να συναντήσω τους άρχοντες, Σβέιν.
Ήρθα για να σε σκοτώσω.
Τι κάνετε;
Είμαι ο βασιλιάς!
Ήσουν ο παλιός βασιλιάς. Εγώ είμαι ο καινούριος.
Αν ανησυχείς για τη μητέρα και την ωραία σύζυγό σου, άσ' το.
Θα τις φροντίσω όταν επιστρέψω στο Κάτεγκατ.
Άρχοντά μου. Έχουμε πρόβλημα.
Επέστρεψε ο πρίγκιπας Χάραλντ και πηγαίνει στο Κάτεγκατ.
Τι σ' έφερε πίσω στη Νορβηγία;
Ήρθα για να βρω ένα πλοίο.
Θέλω να ψάξω μια γη που είδα κάποτε μικρός.
Όταν ήμουν στο Κάτεγκατ, συνάντησα τον Κανούτ και μου δώρισε ένα πλοίο.
Ο Κανούτ στο Κάτεγκατ;
Πεθαίνει.
Έφερε τους γιους του για να αποφασίσει ποιος θα τον διαδεχτεί.
Και ποιον διάλεξε;
Κανέναν τους.
Διάλεξε τη βασίλισσα Έμα.
Εκπλήσσομαι που ο Κεϊζάν δεν ήρθε στη Νορβηγία μαζί σου.
Δεν είχε επιλογή.
Ο Κεϊζάν είναι νεκρός.
Όπως κι η Ντορν κι ο Μπάτου.
Πώς;
Έχει σημασία;
Ναι, έχει.
Νιώθω πως σκλήρυνες, φίλε μου.
Δεν αναγνωρίζω πια τον Χάραλντ Σίγκουρντσον που ήξερα.
Επειδή δεν υπάρχει πια.
Είχες δίκιο στην Κωνσταντινούπολη.
Λησμόνησα το πεπρωμένο μου, αλλά δεν θα το ξαναλησμονήσω.
Ο Χάραλντ Σίγκουρντσον που ήξερες είναι νεκρός.
-Το άλογό μου. -Ναι.
Θεέ μου,
δεν μπορεί να συμβαίνει.
Πείτε μου. Τι νέα;
Φοβάμαι πως δεν είναι καλά για σένα.
Έχουμε νέο βασιλιά της Νορβηγίας, που σημαίνει ότι ο γιος σου πέθανε.
Πηγαίνετε!
Πάρτε τον.
Η βασιλική φρουρά υπηρετεί τον βασιλιά.
Είμαι βασίλισσα αυτής της χώρας εδώ και επτά χρόνια.
Η απόκτηση του θρόνου θα σου φανεί πολύ πιο εύκολη από τη διατήρησή του.
Ελπίζω πως όχι.
Η απόκτησή του απαίτησε πιο πολλή υπομονή απ' ό,τι έχω συνήθως.
Θα έρθει η ώρα που θα σε συναντήσει ένας αληθινός Βίκινγκ,
και θα μάθεις
πόσο σκληρή είναι πραγματικά αυτή η χώρα που επιθυμείς.
Σε παρακαλώ. Μη με σκοτώσεις.
Φοβάμαι πως δεν γίνεται.
Το παιδί που κουβαλάς απειλεί μια μακρά κι ευτυχισμένη ηγεμονία.
Πρέπει να διευθετήσω τις απειλές,
όσο μεγάλες ή μικρές κι αν είναι.
Ξέρω κάτι! Κάποια που θέλεις.
Τη Φρέιντις.
ΓΡΟΙΛΑΝΔΙΑ
Χάραλντ!
Γυναίκα. Είναι ώρα να ξαναμιλήσουμε.
Σε συγχωρώ που ελευθέρωσες τη Φρέιντις.
Εγώ δεν σε συγχωρώ που τη φυλάκισες.
Και δεν σε συγχωρώ που πήρες τον εγγονό μου.
Έλα τώρα, ξέρεις ότι δεν θα τον έβλαπτα.
Έχει πάει για περιπέτεια με τους Καλααλίτ.
Ο Στιγκρ και η Φρέιντις θα τους έχουν κιόλας προφτάσει.
Και ο Λανγκ;
Ξέρω ότι τον έστειλες για να τους κυνηγήσει.
Δεν μπορώ να ελέγξω τι θα κάνει στον Στιγκρ, μα δεν θα βλάψει τη Φρέιντις.
Το ξέρω, γιατί η Φρέιντις δεν ψάχνει τον Χάραλντ.
Σου είπα ότι ελευθέρωσα την κόρη μου.
Δεν σου είπα πού πήγε.
Κάτλα, με κάλεσες; Επέστρεψε ο Λέιφ;
Όχι.
Τι τρέχει; Πού είναι η Έλφγκιφου;
Λυπάμαι, Φρέιντις.
Κάτλα, έλα πίσω μου.
Δεν μπορώ.
Αν έχεις καμιά ελπίδα για το παιδί σου, κάνε ό,τι σου λέω.
Έλα πίσω μου τώρα!
Αναπαύσου, αγάπη μου.
Πήγαινε στο Γουίντσεστερ.
Πρέπει να είσαι κοντά στο θησαυροφυλάκιο για να διατηρήσεις την εξουσία.
Δεν φεύγω από το πλευρό σου.
Πότε μπόρεσα να σου πω τι να κάνεις;
Ξέρεις πότε σε ερωτεύτηκα;
Στη γέφυρα.
Θυμάσαι;
Προσπαθούσες να μείνεις εκτός οπτικού πεδίου.
Συμβούλευες τον Έντμουντ.
Αλλά όταν διέταξε τον τοξότη να με σκοτώσει…
-Τον σταμάτησα. -Ναι.
Μου έχεις δώσει…
πολλή χαρά, Έμα της Νορμανδίας.
Κι εσύ σ' εμένα,
αυτοκράτορά μου της Μεγάλης Βόρειας Αυτοκρατορίας.
Δεν είμαι έτοιμη για τον θάνατό σου.
Μείνε μαζί μου κι άλλο.
Σε παρακαλώ.
Ο Σβέιν είναι νεκρός.
Ο βασιλιάς Διχαλογένης ορκίστηκε πως μετά από τον θάνατό του,
θα γινόμουν βασιλιάς της Νορβηγίας.
Και τώρα, απομένει μόνο μια ψηφοφορία από σας.
Εξαιρετική ιδέα, ανιψιέ.
Αλλά πρώτα,
θυμίζω στους άρχοντες την υπόσχεση που έδωσαν πριν από τη δική σου
να στέψουν εμένα βασιλιά μετά από τον θάνατο του πατέρα σου.
Δεν ξέραμε ότι επέστρεψες, πρίγκιπα Χάραλντ.
Το ξέρετε τώρα.
Ο πρίγκιπας Χάραλντ λέει την αλήθεια.
Αυτός είναι ο νόμιμος βασιλιάς της Νορβηγίας.
Δυστυχώς, ο Πάπας δεν θα δεχτεί έναν φιλοπαγανιστή βασιλιά.
Τι είναι αυτά που λες;
Φιλοπαγανιστής;
Τι κάνει αυτή εδώ;
Μια μάγισσα!
Νόμιζα πως πέθανε.
Είναι η μάγισσα!
Φρέιντις.
Πες μας, Φρέιντις.
Είσαι χριστιανή;
Ξέρεις την απάντηση.
Θα το πάρω ως "όχι".
Και είσαι αυτή που αποκαλούν οι ειδωλολάτρες Τελευταία Κόρη της Ουψάλα;
Φύλακα της Πίστης, ηγέτιδα των παγανιστών.
Ναι.
Και έχεις ένα παιδί με τον Χάραλντ Σίγκουρντσον;
Ναι.
Έναν γιο. Τον λένε Χάραλντ.
Έναν παγανιστή γιο!
Αν ψηφίσετε τον Χάραλντ Σίγκουρντσον,
προσκαλείτε τον θυμό του Παναγιότατου,
και θα σας τιμωρήσει για αυτήν την απόφαση.
-Τον Μάγκνους! -Τον Χάραλντ.
Στηρίζω τον Μάγκνους.
-Μαζευτείτε. -Τον Μάγκνους, ναι.
Βέστιαν, ποιον στηρίζεις;
Τον Σίγκουρντσον! Είναι ο βασιλιάς!
Ο Χάραλντ έχει δικαίωμα αξίωσης.
Στηρίζω τον Χάραλντ!
Κι εσύ;
Λοιπόν.
Καταλήξαμε σε μια απόφαση.
Αποφασίζεται πως εσύ, Χάραλντ Σίγκουρντσον,
δικαιούσαι τον θρόνο της Νορβηγίας.
Αλλά κι εσύ, Μάγκνους Όλαφσον, έχεις αξίωση.
Είναι απόφασή μας, επομένως,
να βασιλέψετε μαζί.
Τι λέτε;
Καταλαβαίνω.
Και δέχομαι την απόφασή σας.
Κι εγώ δέχομαι την απόφασή σας.
Αλλά με έναν όρο.
Ότι αύριο, ο βωμός του πατέρα μου θα καθαγιαστεί,
ο Χάραλντ θα υποσχεθεί πως η Νορβηγία δεν θα ξαναγυρίσει ποτέ στην παλιά πίστη
και θα συμφωνήσει να κάψουμε την παγανίστρια μάγισσα.
Χάραλντ Σίγκουρντσον. Τι λες;
Λέω να την κάψουμε.
Ναι, κάψτε την!
Ναι!
Μάγισσα!
Ψόφα, παγανίστρια!
Κουνήσου!
Φέρτε τη φωτιά!
Κάψτε την!
Μη με πλησιάζεις, χριστιανέ.
Αλλιώς, ορκίζομαι πως θα σε σκοτώσω με τα ίδια μου τα χέρια.
Μοιάζει με κάτι που θα έκανες.
Λέιφ.
Πήγα στο Γιόμσμποργκ να σε βρω.
Νόμιζα πως πέθανες.
Είδες τι έκανε ο Μάγκνους.
Ναι. Και ο γιος σου, είναι εδώ;
Όχι. Είναι στη Γροιλανδία.
Πήγες σπίτι;
Όχι για να μείνω.
Ταξιδεύαμε δυτικά για ένα νέο σπίτι.
Αυτό που μου έλεγες κάποτε.
-Τη Χρυσή Γη. -Ναι…
αλλά ο πατέρας μού έκλεψε τα πλοία
και σκότωσε τον καπετάνιο για να μείνουμε.
Και πήρε τον Χάραλντ.
Κατάφερα να αποδράσω…
και ήρθα εδώ για να βρω νέο καπετάνιο και να γυρίσω.
Τον βρήκες.
Κι αν θέλουμε να σου βρούμε νέο σπίτι,
πρέπει να ακούσεις προσεκτικά αυτά που θα σου πω.
Δεν την ελευθέρωσες;
Η μόνη ελπίδα να τη σώσουμε είναι αύριο που σχεδιάζουν να την κάψουν.
Θα χρειαστώ τη βοήθειά σου.
Σε παρακαλώ. Δεν μπορώ να σε βοηθήσω.
Ναι, μπορείς.
Και ναι, θα το κάνεις.
Θέλω όσο περισσότερο λάδι μπορείς να βρεις.
Γιατί;
Για κάτι που ορκίστηκα να μην ξανακάνω.
ΚΑΘΕΔΡΙΚΟΣ ΟΛΝΤ ΜΙΝΣΤΕΡ
ΓΟΥΙΝΤΣΕΣΤΕΡ
Αρχόντισσά μου;
Χάραλντ Σίγκουρντσον.
Μάγκνους Όλαφσον.
Στο όνομα της Αγίας Τριάδας,
πρέπει να υποσχεθείτε τρία πράγματα.
Να διατηρήσετε την ειρήνη μεταξύ χριστιανών,
να απαγορέψετε κλοπές και ανομίες, και να επιβάλετε δικαιοσύνη.
Δεσμεύεστε σε αυτήν την υπόσχεση;
Ναι.
Βασιλιάς Χάραλντ!
Βασιλιάς Μάγκνους!
Και για να τηρήσουμε τον όρκο μας,
είναι πλέον ώρα να διορθώσουμε ένα μεγάλο λάθος.
-Μάγισσα! -Ειδωλολάτρισσα!
Στείλτε τη στην Κόλαση! Στείλτε τη μάγισσα στην Κόλαση!
Να πεθάνει η παγανίστρια!
Κάψτε την!
Σκοτώστε τη μάγισσα!
Φρέιντις Ερικσντότιρ,
ομολόγησες τον φόνο του οσιοποιημένου Όλαφ Χάραλντσον.
Δεν έκανα τίποτα πέρα από το να υπερασπιστώ την παλιά πίστη.
Μια πίστη που όλοι σας κάποτε θεωρούσατε ιερή.
-Αηδίες! -Αίρεση!
Απαιτώ μάχη με τους κατήγορούς μου για να αποφασίσουν οι θεοί ποιος θα ζήσει.
Μόνο ο αληθινός Θεός ορίζει την ενοχή ή την αθωότητα.
Όχι. Οι θεοί των Βίκινγκ ρυθμίζουν τη μοίρα μας.
Δεν συγκινούμαστε από τις επικλήσεις σου σε μύθους και ψεύτικα είδωλα.
Ξεκινήστε.
Καλώ τους θεούς σε αυτήν τη συνέλευση!
Παντοδύναμοι θεοί…
Ακούστε με τώρα.
Ξεσηκωθείτε και προστατέψτε μας από τους αιρετικούς!
Είναι μάγισσα!
Ρίξτε τον θυμό σας και βάψτε αυτά τα τείχη με αίμα!
Οι θεοί επέστρεψαν!
Αυτός ο κόσμος θα καταρρεύσει πριν υποκύψουν οι παλιοί μας θεοί!
Έφερε τους θεούς πίσω στο Κάτεγκατ.
Μάγκνους, οι θεοί ήρθαν για σένα!
Θα μας σκοτώσουν όλους!
Μη φοβάστε τη μάγισσα!
Είναι κόλπο. Δεν κατέχει καμία δύναμη εδώ.
Τι τρέχει, Μάγκνους;
Δείχνεις ανήσυχος.
Τι περιμένετε; Ανάψτε την!
-Μάγκνους! -Όχι!
Τι; Τι είναι αυτό;
Φόρος τιμής σ' εσάς. Ευχαριστώ, Υψηλοτάτη.
Ο Έντουαρντ. Άγκναρ.
Πες στους κόμητες ότι ήρθε ο Έντουαρντ.
Να συγκληθεί συμβούλιο.
Βασίλισσα Έμα, πόσο χαίρομαι που σας ξαναβλέπω.
Τι είναι αυτό;
Ο Έντουαρντ;
Στη Νορμανδία. Υποθέτω.
Φοβάμαι πως δεν έλαβε το μήνυμά σας.
Ελάτε, Υψηλότατε. Έχουμε να κάνουμε πολλά για το συμβούλιο.
Και για τη στέψη σας.
-Δέσποινά μου. -Υψηλοτάτη.
Δέσποινά μου.
Είναι καλό που είστε εδώ, πρίγκιπα.
Η Αγγλία χρειάζεται σταθερότητα.
Και πυγμή.
Έτσι δεν είναι, δέσποινά μου;
Ναι.
Πυγμή. Ναι.
Γκόντγουιν, θέλω να μιλήσω μόνη με τον θετό μου γιο.
Φοβάμαι πως δεν είναι ώρα τώρα.
Διαφωνώ.
Τώρα είναι η τέλεια ώρα.
Έχουμε ακόμη να κανονίσουμε πολλά.
Τότε, άντε να κανονίσεις.
Θα μιλήσω με τη βασίλισσα.
Κοιτάξτε!
Χάραλντ.
Χάραλντ!
Στιγκρ, ξύπνα!
Ο Χάραλντ είμαι.
Γιατί το κάνατε αυτό;
Ποιο; Που σου σώσαμε τη ζωή;
Που δεν με αφήσατε να τον σκοτώσω!
Δεν μπορούσα να το επιτρέψω.
Όχι; Επειδή πρέπει να γίνεις βασιλιάς;
Επειδή είμαι ο βασιλιάς!
Δεν μπορείς να συγκυβερνήσεις με τον φονιά του λαού μου!
-Θα πεθάνει τώρα! -Ξέρω ότι θες εκδίκηση.
Δεν είναι θέμα εκδίκησης,
αλλά δικαιοσύνης!
Πήρα έναν όρκο που πρέπει να τιμήσω.
Κατάλαβα.
-Έναν όρκο σε εκείνους. -Όχι, σ' εμένα!
Στον εαυτό μου!
Να μη χάσω κάτι σημαντικό για μένα.
Τουλάχιστον πήρες επιτέλους αυτό που πάντα ήθελες.
Το πεπρωμένο σου.
Ελπίζω να άξιζε τον κόπο.
Μπορώ να σου κάνω την ίδια ερώτηση, Φύλακα της Πίστης.
Είναι δύσκολο.
Τότε, είμαστε στα ίδια.
Αλλά όπως κι όταν γνωριστήκαμε,
έπεσες πάνω σε κάτι μεγαλύτερο εδώ.
Θα σας συνοδέψουν έξω από την πόλη πλοία μου.
Όχι. Η δουλειά μου δεν τελείωσε.
Ναι, τελείωσε.
Είσαι ασταμάτητη, Φρέιντις.
Μα ο Μάγκνους είναι δικό μου πρόβλημα, όχι δικό σου.
Εμπιστεύσου με.
Φόρτωσα το πλοίο με εφόδια.
Θα σας πάνε ως την Ισλανδία αν χρειαστεί.
Δεν θα χρειαστεί.
Λέιφ ο Τυχερός.
Είθε να βρεις κι άλλο θαύμα.
Να 'σαι καλά, φίλε μου.
Πες μου για τον γιο μας. Τον Χάραλντ.
Είναι γενναίος. Και δυνατός.
Νοιάζεται για τους ανθρώπους.
Όταν τον βλέπουν να χαμογελά, νιώθουν πως όλα είναι πιθανά.
Σαν τον πατέρα του.
Και τι του έχεις πει για μένα;
Ότι είσαι καλός άνθρωπος.
Δίκαιος. Λογικός.
Και ότι στο παρελθόν,
καιρό πριν,
σε αγαπούσα.
Δεν είμαι πια εκείνος ο άντρας.
Έμαθα με τον δύσκολο τρόπο.
Δεν μπορώ να τα διορθώσω όλα με λόγια.
Κι έχω χάσει το χαμόγελο που θυμάσαι.
Ξέρω πού είναι το χαμόγελό σου.
Γιατί το βλέπω κάθε μέρα.
Αν θελήσεις ποτέ να το ξαναβρείς,
χρειάζεται μόνο να γνωρίσεις τον γιο μας.
Κάποια μέρα.
Μην περιμένεις πολύ.
Έτοιμοι για κουπί!
Ο Πάπας θα δυσανασχετήσει με τον βασιλιά που ελευθέρωσε τη φόνισσα.
Προτείνω να μην του το πούμε.
Συζητούσαμε για τον καλύτερο τρόπο
να τιμήσουμε τη συμφωνία μας, θείε.
Μην ανησυχείς. Έχω πάρει ήδη μια απόφαση.
Αλυσοδέστε τον.
Πετάξτε τον σε ένα κελί.
Το μόνο βασίλειο που σου αξίζει.
Δεν μπορείς να το κάνεις!
Είμαι βασιλιάς!
Όχι! Άρχοντες!
Σταματήστε τον!
Είναι απαράδεκτο!
Είναι δική μου απόφαση!
Η πρώτη από πολλές.
Κι αν έχετε κάποιο πρόβλημα με αυτήν,
τότε, ευχαρίστως να πάτε μαζί του.
Από σήμερα και στο εξής, θα κάνω αυτό το βασίλειο το πιο ισχυρό στη Γη.
Και προκαλώ οποιονδήποτε Βίκινγκ να με αμφισβητήσει.
Γιατί είμαι ο βασιλιάς της Νορβηγίας.
Είμαι ο Χάραλντ Χαρντράντα!
Χαρντράντα! Χαρντράντα!
ΒΑΣΙΣΜΕΝΟ ΣΤΗ ΣΕΙΡΑ ΒΙΚΙΝΓΚ ΤΟΥ ΜΑΪΚΛ ΧΕΡΣΤ
Υποτιτλισμός: Νάσια Γιαγκοπούλου